ระทึก! แผ่นดินไหวพม่าสะเทือนถึงเมืองกรุง “แบงก์รวงข้าว” พหลฯสั่นด้วย
ระทึก! แผ่นดินไหวพม่าสะเทือนถึงเมืองกรุง แบงก์รวงข้าวพหลฯสั่นด้วย
24 ส.ค. 2559

เจ้าหน้าที่สำนักเฝ้าระวังแผ่นดินไหว กรมอุตุนิยมวิทยา เปิดเผยว่า เมื่อเวลา 17.34 น.ตามเวลาประเทศไทยเกิดแผ่นดินไหว ศูนย์กลางที่เมียนมาร์ ขนาด 7 ริกเตอร์ ทางทิศตะวันตกเฉียงเหนือของ อ.เมือง จ.แม่ฮ่องสอน ประมาณ 509 กม.โดยประชาชนที่อาศัยอยู่บนอาคารสูงในกรุงเทพฯบางพื้นที่สามารถรับรู้แรงสั่นไหวได้เช่นเดียวกัน ซึ่งขณะนี้กรมอุตุฯ กำลังอยู่ในขั้นตอนของการตรวจสอบเหตุการณ์ดังกล่าว
ทั้งนี้ พนักงานของธนาคารกสิกรไทย สาขาถนนพหลโยธิน รายหนึ่ง ได้เปิดเผยกับทีมงาน “ข่าวหุ้นธุรกิจออนไลน์” ว่า ขณะนั่งทำงานอยู่บนอาคารสำนักงานของธนาคารกสิกรไทยสาขาข้างต้น สามารถรับรู้ได้ถึงแรงสั่นสะเทือนที่เกิดขึ้นในช่วงระยะเวลาดังกล่าวจริง โดยพนักงานคนอื่นๆหลายคนต่างรู้สึกตื่นตระหนกและได้พยายามวิ่งหนีออกจากตัวอาคาร  
 